Z A P I S N I K  
 46. sjednice Vijeća Mjesnog odbora Savski kuti
održane u utorak, 18. ožujka 2025. 

u prostorijama Mjesnog odbora Savski kuti, Lomnička ulica 3, Zagreb
s početkom u 19,00 sati
NAZOČNI ČLANOVI VIJEĆA: Lea Bašić, Marijan Binički, Tatjana Grgas, Dušanka Minić i Mirjana Vukman.
Predsjedava: Tatjana Grgas, predsjednica Vijeća Mjesnog odbora Savski kuti
Zapisnik vodi: Tatjana Grgas
Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te potom otvara 46. sjednicu Vijeća Mjesnog odbora Savski kuti i poziva članove Vijeća da prihvate Zapisnik 45. sjednice.
Vijeće jednoglasno prihvaća tekst Zapisnika 45. sjednice Vijeća Mjesnog odbora Savski kuti, održane u četvrtak, 20. veljače 2025.
Predsjednica predlaže nadopunjeni
DNEVNI RED:
1. Prijedlog zaključka o davanju mišljenja na Nacrt Odluke o donošenju izmjena i dopuna Generalnoga urbanističkog plana Grada Zagreba,

2. Prijedlog zaključka o davanju mišljenja na Konačni prijedlog Odluke o donošenju Izmjena i dopuna Prostornog plana Grada Zagreba,

3. Prijedlog zaključka o odobravanju povremenog korištenja prostora u objektu Mjesne samouprave, Mjesnog odbora Savski kuti, Zagreb, Lomnička ulica 3,

4. Pitanja i prijedlozi.

Ad 1. Prijedlog zaključka o davanju mišljenja na Nacrt Odluke o donošenju izmjena i dopuna Generalnoga urbanističkog plana Grada Zagreba,

Predsjednica daje obrazloženje te otvara raspravu.
Predsjednica zaključuje raspravu i daje na glasovanje Prijedlog zaključka.

Vijeće jednoglasno, bez rasprave, donosi

ZAKLJUČAK

o davanju mišljenja na Nacrt Odluke o donošenju izmjena i dopuna Generalnoga urbanističkog plana Grada Zagreba
1. Vijeće Mjesnog odbora Savski kuti daje pozitivno mišljenje na Nacrt Odluke o donošenju izmjena i dopuna Generalnoga urbanističkog plana Grada Zagreba.

2. Ovaj Zaključak dostavlja se Vijeću Gradske četvrti Trnje i Gradskom uredu za mjesnu samoupravu, promet, civilnu zaštitu i sigurnost, Područni odsjek Trnje ( Trnje ), Zagreb, Ulica Lavoslava Ružičke 26, na daljnje postupanje.

Ad 2. Prijedlog zaključka o davanju mišljenja na Konačni prijedlog Odluke o donošenju Izmjena i dopuna Prostornog plana Grada Zagreba,

Predsjednica daje obrazloženje te otvara raspravu.
Predsjednica zaključuje raspravu i daje na glasovanje Prijedlog zaključka.

Vijeće jednoglasno, bez rasprave, donosi

ZAKLJUČAK

o davanju mišljenja na Konačni prijedlog Odluke o donošenju izmjena i dopuna Prostornog plana Grada Zagreba
1. Vijeće Mjesnog odbora Savski kuti daje pozitivno mišljenje na Konačni prijedlog Odluke o donošenju izmjena i dopuna Prostornog plana Grada Zagreba.

2. Ovaj Zaključak dostavlja se Vijeću Gradske četvrti Trnje i Gradskom uredu za mjesnu samoupravu, promet, civilnu zaštitu i sigurnost, Područni odsjek Trnje ( Trnje ), Zagreb, Ulica Lavoslava Ružičke 26, na daljnje postupanje.

Ad 3. Prijedlog zaključka o odobravanju povremenog korištenja prostora u objektu Mjesne samouprave, Mjesnog odbora Savski kuti, Zagreb, Lomnička ulica 3,
Predsjednica daje obrazloženje te otvara raspravu.
Predsjednica zaključuje raspravu i daje na glasovanje Prijedlog zaključka.

Vijeće jednoglasno, bez rasprave, donosi

ZAKLJUČAK

o povremenom korištenju prostora u objektu Mjesne samouprave, 
Mjesnog odbora Savski kuti, Zagreb, Lomnička ulica 3
1. Svim podnositeljima zahtjeva za povremeno korištenje prostora mjesne samouprave od rednog broja 1. do 7., odobrava se, sukladno Kriterijima za korištenje prostora Mjesnog odbora Savski kuti, korištenje prostora površine 30,24 m2 na vremensko razdoblje od 1. travnja 2025. do 31. prosinca 2025. prema sljedećem rasporedu:
1.  Hrvatsko biospeleološko društvo: 1. i 3. ponedjeljak u mjesecu 19-21 
2.  Udruga MijelomCRO: 2. utorak u mjesecu 17-19
3. Udruga RiS „Razmjena i solidarnost“: svaka srijeda 17:30-18:30
4. SDP: 1. utorak u mjesecu 18-20

5. HDZ: 1. četvrtak u mjesecu 18-20

6. Udruga ATOM: svaka subota 16-18

7. Plavi Grad: 2. četvrtak 18-20

2. Svi korisnici prostora obvezni su sljedeće:
- prema prostoru postupati s pažnjom dobrog gospodara, voditi računa o čistoći i urednosti prostora te ga po završetku korištenja vratiti u prvobitno stanje,
- bez prethodnog dogovora s Predsjednicom Vijeća svoje termine ne smiju ustupati drugim korisnicima,
- evidentirati svako korištenje prostora na predviđeni način,
- u slučaju da im termin više nije potreban o tome obavijestiti nadležni gradski ured kako bi se termin mogao ustupiti za druge aktivnosti

3. Ovaj Zaključak se dostavlja Vijeću Gradske četvrti Trnje i Gradskom uredu za mjesnu samoupravu, promet, civilnu zaštitu i sigurnost, Područni odsjek Trnje ( Trnje ), Ulica Lavoslava Ružičke 26, na daljnje postupanje.

Ad 4. Pitanja i prijedlozi.

Predsjednica izvještava prisutne o rekonstrukciji vodovodnog cjevovoda u Stupničkoj ulici ugovorene 2016. godine a čija realizacija je planirana za 2025. godinu.

Sjednica je završila u 20,00 sati.

KLASA: 024-08/25-003/627
URBROJ: 251-13-11-17/004-25-2
Zagreb, 20. veljače 2025.
Zapisnik vodila:
 Tatjana Grgas
                                                                                                        Predsjednica
                                                                                    Vijeća Mjesnog odbora

                                                                                                        Savski kuti
                                                                                                       Tatjana Grgas
	Izvješće o glasanju na 46. sjednici 
Vijeća MO Savski kuti, 18. ožujka 2025.

„Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora ( Službeni glasnik Grada Zagreba 8/25 ), 11. travnja 2025. prestao je mandat članovima Vijeća Mjesnog odbora Savski kuti te stoga Vijeće nije prihvatilo Zapisnik 46. sjednice.“

